b"\n_START_ARTICLE_\nBetter the Devil You Know\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbBetter the Devil You Know\xc2\xab\xc2\xa0je aprila 1990 iz\xc5\xa1la kot prvi singl z albuma Rhythm of Love, z videospotom za pesmijo pa se je Kylie Minogue znebila svoje podobe nedol\xc5\xbenega dekleta, ki je nastala zgodaj v njeni karieri._NEWLINE_Spremljevalne vokale pesmi so zapele Kylie Minogue, Mae McKenna, Mike Stock in Miriam Stockley._NEWLINE_Z izidom pesmi\xc2\xa0\xc2\xbbBetter the Devil You Know\xc2\xab\xc2\xa0je Kylie Minogue pri\xc4\x8dela sama odlo\xc4\x8dati o tem, v kak\xc5\xa1ni lu\xc4\x8di se bo predstavila javnosti in marca 1990 se je v glasbeno industrijo vrnila s popolnoma novim izgledom in zvokom._NEWLINE_Pesem\xc2\xa0\xc2\xbbBetter the Devil You Know\xc2\xab\xc2\xa0je debitirala na petem mestu britanske glasbene lestvice, naslednji teden pa je na lestvici \xc5\xbee zasedla drugo mesto. S tem je ta singl postal deseti singl Kylie Minogue, ki se je uvrstil na eno od prvih petih mest britanske lestvice, in dvanajsti na kateri koli drugi lestvici._NEWLINE_Pesem\xc2\xa0\xc2\xbbBetter the Devil You Know\xc2\xab\xc2\xa0je zasedla tudi prvo mesto izraelske, \xc4\x8detrto avstralske in malezijske, peto finske, enajsto \xc5\xa1panske ter eno izmed prvih \xc5\xa1tiridesetih mest belgijske, danske, nem\xc5\xa1ke, nizozemske, hongkon\xc5\xa1ke, \xc5\xa1vedske in \xc5\xa1vicarske glasbene lestvice.\n_START_SECTION_\nKasnej\xc5\xa1a popularnost\n_START_PARAGRAPH_\nPesem\xc2\xa0\xc2\xbbBetter the Devil You Know\xc2\xab\xc2\xa0vsako soboto ob 12.30 predvajajo v londonskem klubu\xc2\xa0\xc2\xbbG-A-Y\xc2\xab. Pesem mnogo ljudi obravnava kot svojo najljub\xc5\xa1o in velja za eno od klasi\xc4\x8dnih pesmi iz devetdesetih. Leta 1998 je avstralska glasbena zalo\xc5\xbeba Mushroom Records pesem ponovno izdala v sklopu praznovanja petindvajsetih let njihovega delovanja. Takrat se je pesem ponovno uvrstila na avstralsko glasbeno lestvico, in sicer na devetinpetdeseto mesto.\n_START_SECTION_\nVideospot\n_START_PARAGRAPH_\nVideospot pesmi\xc2\xa0\xc2\xbbBetter the Devil You Know\xc2\xab\xc2\xa0je re\xc5\xbeiral Paul Goldman, posneli pa so ga v Melbourneu. V videospotu se je Kylie Minogue pokazala v bolj seksualni podobi; zaigrala je v mnogo ljubezenskih prizorih, in sicer skupaj s temnopoltim mo\xc5\xa1kim, ki je igral njenega ljubimca. Ker jo je videospot predstavil v veliko bolj odrasli lu\xc4\x8di, kot videospoti iz njene zgodnje kariere, je povzro\xc4\x8dil nekaj kontroverznosti._NEWLINE_Kylie Minogue v videospotu ple\xc5\xa1e na bolj provokativno koreografijo kot v svojih prej\xc5\xa1njih videospotih. Takrat je hodila s pevcem glasbene skupine INXS, Michaelom Hutchenceom, in v videospotu je nosila enega od njegovih prstanov, na katerem je bil velik srebrn\xc2\xa0\xc2\xbbM\xc2\xab. Nali\xc4\x8dila jo je njegova mama, Patricia Glassop, kozmeti\xc4\x8darka. V videospotu ple\xc5\xa1e na ples Vogue. Takrat je bil ta ples zelo popularen, saj ga je takrat naredila popularnega Madonna z videospotom za svojo uspe\xc5\xa1nico\xc2\xa0\xc2\xbbVogue\xc2\xab. Madonna je ples naredila za popularnega tudi v newyor\xc5\xa1kih podzemnih gejevskih klubih, zato je pesem postala popularna tudi tam. Madonnin vpliv na dela Kylie Minogue se je nadaljeval \xc5\xa1e naprej. Skupaj z Madonninim dolgoletnim fantom, Stephenom Brayjem, je Kylie Minogue posnela \xc5\xa1tiri pesmi, ki so postale ene izmed njenih najve\xc4\x8djih uspe\xc5\xa1nic v devetdesetih. Madonnina pesem\xc2\xa0\xc2\xbbVogue\xc2\xab\xc2\xa0pa ni vplivala le na koreografijo v videospotu, temve\xc4\x8d tudi na kostume in prizore v njej - nekatere so takrat precej kritizirali. Videospot naj bi bil prelomna to\xc4\x8dka v njeni karieri, saj naj bi se tedaj rodila bolj seksualna Kylie, nagnjena k eksperimentiranju.\n_START_SECTION_\nUporaba v filmih in na televiziji\n_START_PARAGRAPH_\nPesem\xc2\xa0\xc2\xbbBetter the Devil You Know\xc2\xab\xc2\xa0je bila vklju\xc4\x8dena na soundtrackc filma If Looks Could Kill Richarda Grieca. Leta 1990 so jo vklju\xc4\x8dili tudi v avstralsko reklamo za Coca Colo s Kylie Minogue.\n_START_SECTION_\nOstale razli\xc4\x8dice\n_START_PARAGRAPH_\nLastno razli\xc4\x8dico pesmi je leta 1997 posnela avstralska pevka in tekstopiska Penny Flanagan, leta 1999 pa \xc5\xa1e pop glasbena skupina Steps; njihova razli\xc4\x8dica je zasedla \xc4\x8detrto mesto britanske glasbene lestvice skupaj s svojo B-stranjo\xc2\xa0\xc2\xbbSay You'll Be Mine\xc2\xab. Zgodaj leta 2000 je lastno razli\xc4\x8dico pesmi posnela tudi glasbena skupina Atomic Kitten._NEWLINE_Leta 2009 je lastno verzijo pesmi posnela evropska pop glasbena skupina Village Boys._NEWLINE_Leta 2010 je svojo verzijo pesmi zapela Miss Fitz na britanskem izboru za nastop na Pesmi Evrovizije. S to pesmijo je \xc5\xbee leto prej nastopila na britanskem X Factorju, vendar se ni uvrstila naprej.\n_START_SECTION_\nNastop na X Factorju\n_START_PARAGRAPH_\n15. decembra 2007 je Kylie Minogue s pesmijo nastopila v finalu oddaje X Factor s tekmovalcem Leonom Jacksonom. Leon Jackson, katerega mentorica je bila sestra Kylie Minogue, Dannii, je v oddaji zmagal in podpisal 1 milijon \xc2\xa3 vredno pogodbo."